Document ID: 32000R1714

Κανονισμός (ΕΚ) αριθ. 1714/2000 της Επιτροπής
της 1ης Αυγούστου 2000
σχετικά με τη διακοπή της αλιείας σαβριδιών από σκάφη που φέρουν σημαία Γαλλίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου που εφαρμόζεται στην κοινή αλιευτική πολιτική(1), όπως τροποποιήθηκε τελευταία από τον κανονισμό (ΕΚ) αριθ. 2846/98(2), και ιδίως το άρθρο 21 παράγραφος 3,
Εκτιμώντας τα ακόλουθα:
(1) Ο κανονισμός (ΕΚ) αριθ. 2742/1999 του Συμβουλίου, της 17ης Δεκεμβρίου 1999, περί καθορισμού, για το 2000, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων και συναφών όρων στα κοινοτικά ύδατα και, για τα κοινοτικά σκάφη, σε άλλα ύδατα όσου απαιτούνται περιορισμοί αλιευμάτων, και περί τροποποιήσεως του κανονισμού (ΕΚ) αριθ. 66/98(3), όπως τροποποιήθηκε τελευταία από τον κανονισμό (ΕΚ) αριθ. 1447/2000(4), προβλέπει ποσοστώσεις σαβριδιών για το 2000.
(2) Προκειμένου να εξασφαλισθεί η τήρηση των διατάξεων σχετικά με τους ποσοτικούς περιορισμούς των αλιευμάτων αποθέματος που υπόκειται σε ποσοστώσεις, είναι αναγκαίο για την Επιτροπή να ορίσει την ημερομηνία μέχρι την οποία τα αλιεύματα, τα οποία αλιεύονται από σκάφη που φέρουν τη σημαία του κράτους μέλους, θεωρούνται ότι έχουν εξαντλήσει την ποσόστωση που έχει χορηγηθεί.
(3) Σύμφωνα με τις πληροφορίες που ανακοινώθηκαν στην Επιτροπή, τα αλιεύματα σαβριδιών στα ύδατα της ζώνης CIEM ΙΙα (κοινοτικά ύδατα), και της Βορσίου Θάλασσας (κοινοτικά ύδατα) από σκάφη που φέρουν γαλλική σημαία ή είναι νηολογημένα στη Γαλλία έφθασαν στο όριο της ποσόστωσης που έχει χορηγηθεί για το 2000. Η Γαλλία απαγόρευσε την αλιεία του αποθέματος αυτού από την 26η Ιουνίου 2000· κατά συνέπεια, πρέπει να ληφθεί υπόψη η ημερομηνία αυτή.
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα αλιεύματα σαβριδιών στα ύδατα της ζώνης CIEM ΙΙα (κοινοτικά ύδατα) και της Βορείου Θάλασσας (κοινοτικά ύδατα) από σκάφη που φέρουν γαλλική σημαία ή είναι νηολογημένα στη Γαλλία θεωρούνται ότι έχουν εξαντλήσει την ποσόστωση που έχει χορηγηθεί στη Γαλλία για το 2000.
Απαγορεύεται η αλιεία σαβριδιών στα ύδατα της ζώνης CIEM ΙΙα (κοινοτικά ύδατα) και της Βορείου Θάλασσας (κοινοτικά ύδατα) από σκάφη που φέρουν τη σημαία της Γαλλία ή είναι νηολογημένα στη Γαλλία καθώς επίσης και η διατήρηση επί του σκάφους, η μεταφόρτωση και η εκφόρτωση του εν λόγω αποθέματος που έχει αλιευθεί από τα προαναφερθέντα σκάφη μετά την ημερομηνία εφαρμογής του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 26 Ιουνίου 2000.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Αυγούστου 2000.

Labels: 8
18
6